EkBass/fiwiki-20250220-pages-articles huggingface dataset:
Kronikka (täsmennyssivu)

Kronikka (Khronika, Khronikon, Chronica, Chronicon) voi viitata seuraaviin: * kronikka, aikakirja, joka esittää historialliset tapahtumat aikajärjestyksessä * kronikkaromaani, historiallinen romaani * Kronikka, Eusebios Kesarealaisen kirjoittama teos * Kronikka (Chronica), Cornelius Nepoksen kirjoittama teos * Chronicon, Hieronymuksen käännös ja laajennus Eusebios Kesarealaisen Kronikasta
Onomastikon

Onomastikon (, ) voi viitata seuraaviin teoksiin: * Onomastikon eli Peri tōn topikōn onomatōn tōn en tē theia grafē, Eusebios Kesarealaisen teos * Onomasticon eli De situ et nominibus locorum hebraicorum, Hieronymuksen käännös Eusebioksen Onomastikonista * Onomasticon, Julius Polluxin teos
Rosalie Duthé

Catherine-Rosalie Gerard Duthé nimi kirjoitettu myös muodoissa Du The ja Duthe (1748 – 1830) oli ranskalainen kurtisaani. Syntymävuodeksi on joissain lähteissä merkitty myös vuosi 1750. Hän oli Euroopan aatelisten ja Ranskan kuninkaan läheinen kumppani. Hän oli myös mallina useille taiteilijoille ja häntä esittäviä maalauksia on museoissa ja yksityiskokoelmissa. Kulttuurihistoriallisesti häntä pidetään ensimmäisenä "julkkisblondina". http://books.google.fi/books?id=fcYq72qYRTcC&pg;=PA119&redir;_esc=y#v=onepage&q;&f;=false http://archive.org/details/onblondes00pitm/page/129/mode/2up http://www.telegraph.co.uk/news/science/science-news/3314921/Blonde-women- make-men-less-clever.html == Elämänvaiheita == Duthén isä Jen-Fraçois Gerard oli palvelija Versaillesissa. Hän sai ensiopetuksensa luostarin koulussa ja hänet lähettiin 15-vuotiaana Pariisiin asumaan tätinsä luona. Väitetään, että hänen tätinsä tutustutti hänet tunnettuihin kurtisaaneihin, kuten Marie ja Géneviève Rinteauhun, jotka olivat huomattavien miesten, kuten Moritz Saksilaisen seuralaisia. Väitetään, että sisarukset perehdyttivät Rosalien ammattinsa salohin, kuten viehättämiseen, vitsailuun ja laulamiseen. Hän pääsi pian tanssijaksi Pariisin oopperaan. http://georgianera.wordpress.com/2018/03/20/rosalie-duthe-courtesan-opera- dancer-and-the-first-dumb-blonde/ Rosalien nuorekkuus lumosi monet miehet. Yksi heistä oli Philippe Égalité, tuolloin vielä tunnettu Orléansin herttuana. Pariisissa vieraillut Tanskan kuningas Kristian VII lankesi hänen käsivarsilleen. Kun myöhempi kuningas Kaarle X näki Rosalien muotokuvan, tämä aloitti hänen kanssaan kuusi kuutta kestäneen suhteen, vaikka hänen vaimonsa oli raskaana. Väitetään, että kun tuleva kuningas Ludvig Filip oli 15-vuotias, hänen isänsä olisi pyytänyt Rosalieta opettamaan pojalleen "tosiasioita elämästä".Rosalien vaunut herättivät Pariisissa huomiota, ne olivat hienommat kuin kuningatar Marie Antoinetten. Rahojaan hän sijoitti kartanoihin. http://www.geriwalton.com/rosalie-duthe-first-dumb-blonde/ Monet Pariisin ylhäisön seurapiireissä nauroivat Duthén kouluttamattomuudelle. Hänen puhetyylilleen naurettiin ja häntä pidettiin suorastaan tyhmänä. Häntä pilkannut satiirinen näytelmä Les Curiosités de la Foire ilmestyi näyttämölle vuonna 1775. http://www.telegraph.co.uk/news/science/science- news/3314921/Blonde-women-make-men-less-clever.html http://archive.org/details/encyclopediaofha0000sher/page/149/mode/2up Pariisi ei riittänyt Rosalielle. Hän matkusti Lontooseen ja solmi suhteen jaarli George Wyndhamin ja tuhosi jaarlin talouden. Hän palasi Englantiin pakoon Ranskan vallankumouksen kauhuja. Hän pysyi Lontoossa vuoteen 1816 saakka. Viimeisinä vuosinaan hän oli lähes sokea. == Lähteet == == Aiheesta muualla == * https://collections.mfa.org/objects/33949/presumed-portrait-of- mademoiselle-rosalie-duthe;jsessionid=7527C5D8C33C9415AF5A65EC964E77C1 Luokka:Rakastajattaret Luokka:Kurtisaanit Luokka:Ranskalaiset henkilöt Luokka:Vuonna 1748 syntyneet Luokka:Vuonna 1830 kuolleet
Sami Österlund

Sami Österlund (s. 16. lokakuuta 1989) on suomalainen valmentaja ja pesäpallon pelinjohtaja, joka edustaa Hyvinkään Tahkoa. Hän on Ulvilan Pesä-Veikkojen kasvatti, jossa hän pelasi juniorivuodet ja toimi yhden vuoden A-poikien kakkospelinjohtajana. Kaudeksi 2012 hän siirtyi Ulvilasta Porin Pesäkarhuihin, jossa hän toimi aluksi 2. pelinjohtajana ja lajivalmentajana. Vuonna 2014 hänestä tuli päävalmentaja ja 1. pelinjohtaja kesken kaudenSami Österlund: Ei pelkkää pesäpalloa, Risto Ojanperän siirtyessä sivuun toiminnasta. Kaudesta 2014 alkaen hän toimi Pesäkarhujen päävalmentajana ja 1. pelinjohtajana aina kaudelle 2020 saakka. Pesäkarhujen päävalmentajana hänelle kertyi yhteensä 211 ottelua. Vuoden 2014 päätteeksi hänet valittiin vuoden pelinjohtajaksi. Pesäkarhuissa työskennellessään hän saavutti yhteensä kahdeksan mitalia kesällä (3 hopeaa ja 5 pronssia) ja talvella Halli-SM mitaleja kertyi seitsemän (3 kultaa, 2 hopeaa ja 2 pronssia). Österlund valittiin Itä-Länteen yhteensä neljä kertaa (2014 B-tytöt, 2015, 2017 ja 2018 Naisten Superpesis). Vuoden 2017 Imatran Itä-Lännestä hän jättäytyi pois pelikiellon takia. Liitto- lehdistö otteluita hänelle kertyi kaksi (2016 ja 2017). Heinäkuussa 2020 Joensuun Maila ilmoitti tehneensä 1+2 vuotisen sopimuksen Sami Österlundin kanssa.Sami Österlund Joensuun Mailaan Österlundin työnkuvaksi ilmoitettiin Miesten Superpesisjoukkueen kakkospelinjohtaja ja lajivalmentaja. Helmikuussa 2021 Joensuun Maila ilmoitti Österlundin aloittavan urheilutoimenjohtajana jatkaen samalla kakkospelinjohtajan tehtäviään. Sopimus on muotoa 2+1.JOENSUUN MAILAN ORGANISAATIO UUDISTUU Kaudella 2023 Österlund toimi asiantuntijana Ruudun pesäpallolähetyksissä. https://www.aamulehti.fi/urheilu/art-2000009887706.html Syyskuussa 2023 Hyvinkään Tahko nimitti Österlundin miesten Superpesis-joukkueensa kakkospelinjohtajaksi kaksivuotisella sopimuksella. https://hyvinkaantahko.fi/jarkko-pokela-sami-osterlund-tahkon- pelinjohtajakaksikoksi-omat-nuoret-sopimuksiin/ == Lähteet == Luokka:Elävät henkilöt Luokka:Vuonna 1989 syntyneet Luokka:Pesäpallon pelinjohtajat
Chémery

Chémery on kunta Ranskassa Loir-et-Cherin departementissa Centre-Val de Loiren alueella. Se sijaitsee noin 31 kilometriä Bloisin kaupungista etelään. Chémeryssä oleva linna Château of Chémery on vallihaudan ympäröimä. Linnan paikalla on ollut linnoitus jo 1100-luvulla. Nykyinen linna on rakennettu 1200-luvulla, ja se koki useita muutoksia parin seuraavan vuosisadan aikana. Vuonna 1729 linna muutettiin maatilaksi, millaisena se säilyi vuoteen 1960 asti. Vuonna 1981 arkkitehti Axel Fontaine hankki linnan omistukseensa ja on kunnostanut sitä. Linnassa on mahdollista vierailla ja yöpyä. Fontaine hankki omistukseensa myös keskiaikaisen linnan tornin Tour Beauvoirin Bloisin kaupungista. ==Lähteet== ==Aiheesta muualla== Luokka:Loir-et-Cherin kunnat
Aino Rasinen

Aino Rasinen (s. 19. huhtikuuta 1999) on suomalainen jalkapalloilija, pelipaikaltaan keskikenttäpelaaja tai hyökkääjä. Hän on edustanut Liigassa Tampereen Ilvestä kaudesta 2016 alkaen. Ennen kauden 2022 alkua hän on pelannut Liigassa kaikkiaan 96 ottelua ja tehnyt niissä 19 maalia. == Lähteet == Luokka:Suomalaiset jalkapalloilijat Luokka:Vuonna 1999 syntyneet Luokka:Elävät henkilöt
Lovisa Lindh

Lovisa Lindh (s. 9. heinäkuuta 1991 Ytterby) on ruotsalainen keskimatkojen juoksija. Hän pitää hallussaan Ruotsin ennätystä sekä 800 metrin että 1000 metrin juoksuissa ulkoradoilla. 800 metrin ennätyksensä 1.58,77 hän juoksi Sveitsin Lausannessa 6. heinäkuuta 2017. Lindh voitti myös EM-pronssia päämatkallaan 800 metrillä Amsterdamissa vuonna 2016. Vuonna 2017 hän sijoittui halli-EM kilpailuissa Belgradissa 800 metrillä neljänneksi. ==Aiheesta muualla== ==Lähteet== Luokka:Ruotsalaiset keskimatkojen juoksijat Luokka:Vuonna 1991 syntyneet Luokka:Elävät henkilöt
Johanna Salmijärvi

Johanna Salmijärvi (s. 21. helmikuuta 1994) on suomalainen jalkapalloilija, pelipaikaltaan keskikenttäpelaaja. Hän edusti kasvattajaseuraansa Tampereen Ilvestä Liigassa kausina 2011–2012, 2015–2018 ja 2021 sekä Ykkösessä kausina 2013–2014. Kaudella 2015 hän pelasi Ykkösessä myös kaksi ottelua Hämeenlinnan Härmän joukkueessa. Hän pelasi Liigassa kaikkiaan 116 ottelua ja teki niissä 11 maalia, joista kuusi kaudella 2018. Kaudet 2019–2020 Salmijärvi pelasi Norjan 1. divisioonassa Amazon Grimstad FK:n joukkueessa. == Lähteet == Luokka:Suomalaiset jalkapalloilijat Luokka:Vuonna 1994 syntyneet Luokka:Elävät henkilöt
Trinity Rodman

Trinity Rodman (s. 20. toukokuuta 2002) on yhdysvaltalainen jalkapalloilija, joka pelaa hyökkääjänä Washington Spiritin joukkueessa. Hän on 18-vuotiaana jalkapalloliiga NWSL:n nuorin varattu pelaaja. Hänet varattiin tammikuun 2021 varaustilaisuudessa numerolla kaksi. Ennen ammattilaisuraansa hän pelasi So Cal Bluesin juniorijoukkueessa. Rodmanin oli tarkoitus pelata ainakin yksi kausi Washington State Cougarsin joukkueessa yliopistosarjassa, mutta suunnitelmiin tuli muutos kun COVID-19-pandemia peruutti koko kauden 2020. Rodman teki maalin heti ensimmäisessä ammattilaisottelussaan 2–3-tappiossa North Carolina Couragea vastaan. Rodman on edustanut Yhdysvaltoja alle 17-vuotiaiden MM-kisoissa vuonna 2018 ja alle 20-vuotiaiden CONCACAF-alueen mestaruuskilpailuissa vuonna 2020. Rodmanin isä on entinen NBA-tähti Dennis Rodman ja äiti Michelle Moyer. Trinity Rodmanin isoveli Dennis Rodman Jr. pelaa yliopistokoripalloa Washington Staten joukkueessa. == Lähteet == Luokka:Yhdysvaltalaiset jalkapalloilijat Luokka:Yhdysvaltalaiset olympiavoittajat Luokka:Vuonna 2002 syntyneet Luokka:Elävät henkilöt
Heta Olmala

Heta Olmala (s. 29. joulukuuta 2001) on suomalainen jalkapalloilija, pelipaikaltaan keskikenttäpelaaja. Hän on edustanut Liigassa Oulu Nice Socceria kaudella 2019 ja Tampereen Ilvestä kaudesta 2020 alkaen. Ennen kauden 2021 alkua hän on pelannut Liigassa kaikkiaan 34 ottelua ja tehnyt niissä kolme maalia. == Lähteet == Luokka:Suomalaiset jalkapalloilijat Luokka:Vuonna 2001 syntyneet Luokka:Elävät henkilöt
Armi Heikkilä

Armi Heikkilä (s. 6. maaliskuuta 2003) on suomalainen jalkapalloilija, pelipaikaltaan keskikenttäpelaaja. Hän on edustanut Liigassa Tampereen Ilvestä kaudesta 2019 alkaen. Ennen kauden 2022 alkua hän on pelannut Liigassa kaikkiaan 43 ottelua ja tehnyt niissä kaksi maalia. Heikkilä on pelannut Suomen nuorisomaajoukkueissa. == Lähteet == Luokka:Suomalaiset jalkapalloilijat Luokka:Vuonna 2003 syntyneet Luokka:Elävät henkilöt
Kinga Czigány

Kinga Czigány (s. 17. helmikuuta 1972 Győr) on unkarilainen ratameloja ja olympiavoittaja. Czigány edusti Unkaria Barcelonan kesäolympialaisissa 1992 ja Atlantan kesäolympialaisissa 1996. Barcelonassa 1992 hän kuului Unkarin kultaa voittaneeseen joukkueeseen 500 metrin kajakkinelosessa. Atlantassa 1996 Czigányn edustama Unkari sijoittui samassa kilpailussa yhdeksänneksi. Czigány saavutti Kööpenhaminassa 1993 MM-hopeaa 500 metrin kajakkikaksikossa sekä MM- pronssia 500 metrin kajakkinelosessa. Méxicossa 1994 hän voitti kaksi MM- hopeaa 500 metrin kajakkikaksikossa ja kajakkinelosessa. Duisburgissa 1995 hän voitti MM-pronssia 500 metrin kajakkinelosessa. Czigány edusti Újpesti TE -seuraa. Hän on pituudeltaan 173-senttimetrinen ja painaa 64 kilogrammaa. == Lähteet == Luokka:Unkarilaiset melojat Luokka:Unkarilaiset olympiavoittajat Luokka:Vuonna 1972 syntyneet Luokka:Elävät henkilöt
Sofia Määttä

Sofia Määttä (s. 20. syyskuuta 2004) on suomalainen jalkapalloilija, pelipaikaltaan hyökkääjä tai keskikenttäpelaaja. Hän on edustanut Kansallisessa liigassa Tampereen Ilvestä kaudesta 2020 alkaen. Hän pelasi loka-marraskuussa 2020 kolme liigaottelua ja teki maalin toisessa ottelussaan PK-35 Vantaata ja kolmannessa ottelussaan helsinkiläistä Pallokerho-35:tä vastaan. Määttä pelasi kaudella 2020 myös Ykköstä raumalaisessa kasvattajaseurassaan Pallo-Iiroissa ja teki yhdeksässä ottelussaan yhdeksän maalia. Kaudella 2021 hän pelasi 19 liigaottelua ja teki niissä neljä maalia. Määttä on pelannut Suomen nuorisomaajoukkueissa. Alle 17-vuotiaiden EM- karsintaturnauksessa lokakuussa 2019 hän teki yhden maalin Suomen voittaessa Viron 5–1. Lokakuussa 2021 hän teki maalin Turkkia vastaan Suomen alle 19-vuotiaiden voittaessa EM-karsintaottelun maalein 5–0. Suomen Palloliitto palkitsi Määtän kaudelta 2020 vuoden tyttöpelaajana. == Lähteet == Luokka:Suomalaiset jalkapalloilijat Luokka:Vuonna 2004 syntyneet Luokka:Elävät henkilöt
Seija Virkkala

Seija Virkkala (s. 16. helmikuuta 1953 Helsinki) on suomalainen aluetieteilijä.Katajamäki, Hannu, Ilkka Luoto & Niklas Lundström. Seija Virkkala 60 vuotta. Teoksessa: ==Tieteellinen ura== Virkkala väitteli aluetieteestä Tampereen yliopistossa vuonna 1987. Vuosina 1995–2004 hän toimi Kokkolan yliopistokeskuskus Chydeniuksessa (vuoteen 2004 Chydenius- instituutti). Vuodesta 2006 hän on ollut aluetieteen professorina Vaasan Yliopistossa. Saman viran aiempia hoitajia olivat olleet aluetutkijat Mauri Palomäki ja Kauko Mikkonen. ==Tutkimus== Tutkijana Virkkala on kehittänyt talousmaantieteen teoriaa ja tutkinut muun muassa alueiden ylikansallista oppimista, alueellisia innovaatioverkostoja ja innovaatiopolitiikkaa. ==Tunnustuksia== Vuonna 2019 Suomen maantieteellinen seura myönsi Virkkalalle Ragnar Hult -mitalin. ==Perhe== Virkkalan isä oli Geologian tutkimuskeskuksen professori, maaperägeologi Kalevi Virkkala. (Projekt Runeberg) ==Lähteet== Luokka:Suomalaiset maantieteilijät Luokka:Vaasan yliopiston professorit Luokka:Vuonna 1953 syntyneet Luokka:Elävät henkilöt
Aino Varkoi

Aino Varkoi (s. 27. tammikuuta 1999) on suomalainen jalkapalloilija, pelipaikaltaan hyökkääjä. Hän on edustanut Liigassa kuopiolaisseura Pallokissoja kaudella 2018 ja Tampereen Ilvestä kausina 2019–2021. Hän on pelannut Liigassa kaikkiaan 34 ottelua ja tehnyt niissä neljä maalia. Kaudella 2022 Varkoi edustaa Ykkösessä raumalaisseura Pallo-Iiroja. == Lähteet == Luokka:Suomalaiset jalkapalloilijat Luokka:Vuonna 1999 syntyneet Luokka:Elävät henkilöt
Venla Mäkelä (jalkapalloilija)

Venla Mäkelä (s. 1. huhtikuuta 2001) on suomalainen jalkapalloilija, pelipaikaltaan hyökkääjä. Hän on Puistolan Urheilijoiden kasvatti ja on edustanut juniori- ja alasarjoissa myös Malmin Palloseuraa ja Pallokerho-35:tä. Kaudella 2020 hän pelasi lainalla lahtelaisessa FC Kuusysissä ja ensimmäisen liigaottelunsa Tikkurilan Palloseuran joukkueessa. Kaudella 2021 hän pelasi liigassa neljä ottelua Tampereen Ilveksen joukkueessa. Kaudella 2022 hän edustaa liigassa Nurmijärven Jalkapalloseuraa ja teki ensimmäisen liigamaalinsa kauden ensimmäisessä liigaottelussa Helsingin Palloseuraa vastaan. == Lähteet == Luokka:Suomalaiset jalkapalloilijat Luokka:Vuonna 2001 syntyneet Luokka:Elävät henkilöt
Caroline Gordon

Caroline Gordon (1895 Todd County, Kentucky, Yhdysvallat – 1981 San Cristóbal de las Casas, Meksiko) oli yhdysvaltalainen kirjailija. Lisäksi hän työskenteli opettajana, toimittajana ja kirjallisuuskriitikkona. Gordon kuvaa romaaneissaan sisällissotaa edeltävää aikaa loiston aikana. Sitä seuraa kaaoksen aika, jonka aiheuttaa teknistyminen. Gordonin puoliso oli kirjailija Allen Tate.Mona Powell, Caroline Gordon Kylit, viitattu 12.4.2021 ==Lähteet== Luokka:Yhdysvaltalaiset kirjailijat Luokka:Vuonna 1895 syntyneet Luokka:Vuonna 1981 kuolleet
Manga-sadut

Manga-sadut on japanilainen animesarja, joka on esitetty alun perin vuosina 1976–1979. Sarjassa on yhteensä 127 jaksoa. Luokka:Animesarjat Luokka:1970-luvun anime ja manga
Eeva-Kaisa Prokkola

Eeva-Kaisa Prokkola on suomalainen maantieteilijä. Vuoden 2020 alusta hän on toiminut aluekehityksen ja aluepolitiikan professorina Oulun yliopiston maantieteen yksikössä. Prokkolan tutkimusaiheisiin kuuluvat muiden muassa alueellistumisen prosessit, alueellinen muutos, raja-alueet, aluekehitys, liikkuvuus, alueellinen turvallisuus ja resilienssi. ==Lähteet== Luokka:Suomalaiset maantieteilijät Luokka:Oulun yliopiston professorit Luokka:Syntymävuosi puuttuu Luokka:Elävät henkilöt
Aino Nurmi

Aino Nurmi (s. 9. joulukuuta 1997) on suomalainen jalkapalloilija, pelipaikaltaan puolustaja. Hän on edustanut Liigassa espoolaista FC Honkaa kausina 2016–2017 ja kaudesta 2019 alkaen. Hän on ennen kauden 2022 päätteeksi pelannut Liigassa 46 ottelua. == Lähteet == Luokka:Suomalaiset jalkapalloilijat Luokka:Vuonna 1997 syntyneet Luokka:Elävät henkilöt
Lyydia Almila

Lyydia Sofia Almila, sukunimi vuoteen 1941 Alén (12. tammikuuta 1892 Helsinki – 7. lokakuuta 1962) oli suomalainen filosofian maisteri, rehtori ja oppikirjojen tekijä.Kuka kukin on 1954Find A Grave : Lyydia Sofia Almila Lyydia Almilan vanhemmat olivat isännöitsijä Gustaf Adolf Alén ja Ida Sofia Malmgren. Hän pääsi ylioppilaaksi 1910 ja valmistui filosofian kandidaatiksi 1917 ja filosofian maisteriksi 1919. Almila oleskeli Norjassa 1918-1919 ja teki opintomatkoja Saksaan ja Itävaltaan 1921 ja 1935, Englantiin ja Ranskaan 1924, Englantiin ja Skotlantiin 1929, Yhdysvaltoihin 1931, Englantiin 1937 ja 1949 sekä Tanskaan ja Ruotsiin 1939, 1942 ja 1947. Almila oli Kallion yhteiskoulun vt. johtajana 1921 sekä johtajana ja saksankielen ja englanninkielen opettajana 1922–1932. Hän oli Helsingin suomalaisen lyseon lehtorina 1932–1935 ja Tyttönormaalilyseon englanninkielen ja ruotsinkielen yliopettajana vuodesta 1935 ja rehtorina vuodesta 1951. Almila toimi lisäksi Helsingin koelyseon saksankielen ja englanninkielen opettajana 1922–1925, suomalaisen normaalilyseon englanninkielen vt. yliopettajana 1927–1928, kansakoulunopettajien yliopistojatkokurssien saksankielen opettajana 1920–1926 ja 1932–1935 sekä Helsingin yliopiston englanninkielen opettajana 1937–1945. == Julkaisuja == Nimellä Lyydia Alén: * Jokamiehen englanninkirja: itseopiskelijoille, kauppa-, teollisuus-, merikouluille y.m. ammattiopistoille, työväenopistoille, valistusjärjestöjen y.m. opintokursseille. Otava 1939, 7. painos 1952 Nimellä Lyydia Almila: * Koululaisen ruotsinkirja 1. Otava 1946 * Koululaisen ruotsinkirja 2. Otava 1947 * Anecdotes and short stories; sanaston laatinut Sirkka-Liisa Norko ; toim. Lydia Almila. Otavan englantilaisia koulutekstejä 2. Otava 1947 * Jokamiehen englanninkirja: Iso-Britannia - Yhdysvallat: itseopiskelijoille, kauppa-, teollisuus-, merikouluille ym., ammattiopistoille, työväenopistoille, valistusjärjestöjen ym. opintokerhoille. 6. lis. painos Otava 1949, 12. painos 1965 * Ruotsinkielen perussanastoa; tekijät Lyydia Almila, Eeva Riikonen. Otava 1950, 9. painos 1975 * Koululaisen englanninkirja 1. Otava 1950, 8. painos 1965 * Koululaisen englanninkirja 2. Otava 1952, 6. painos 1967 == Suomennoksia == * Elizabeth Bowen : Sydämen kuolema : romaani. Otava 1942 (alkuteos The Death of the Heart) == Lähteet == Luokka:Suomen koulujen rehtorit Luokka:Suomalaiset tietokirjailijat Luokka:Vuonna 1892 syntyneet Luokka:Vuonna 1962 kuolleet
Daniela Sandås

Daniela Sandås (s. 6. syyskuuta 2002) on suomalainen jalkapalloilija, pelipaikaltaan puolustaja. Hän on edustanut Liigassa Turun Palloseuraa kausina 2019–2020. Kaudeksi 2021 hän siirtyi espoolaisseura FC Honkaan. Hän on ennen kauden 2021 alkua pelannut Liigassa 27 ottelua ja tehnyt niissä yhden maalin, marraskuussa 2020 TPS:n pelaajana FC Honkaa vastaan. Sandås on pelannut Suomen nuorisomaajoukkueissa. == Lähteet == Luokka:Suomalaiset jalkapalloilijat Luokka:Vuonna 2002 syntyneet Luokka:Elävät henkilöt
Tia Painilainen

Tia Painilainen (s. 25. lokakuuta 1996) on suomalainen jalkapalloilija, pelipaikaltaan puolustaja. Hän on edustanut Liigassa PK-35 Vantaata kausina 2014–2016, FC Honkaa kausina 2019–2020 ja jälleen PK-35 Vantaata kaudesta 2021 alkaen. Hän on ennen kauden 2022 alkua pelannut Liigassa 93 ottelua ja tehnyt niissä yhdeksän maalia. Hän on voittanut Suomen-mestaruuden kausina 2014 ja 2015. Painilainen on pelannut Suomen nuorisomaajoukkueissa. == Lähteet == Luokka:Suomalaiset jalkapalloilijat Luokka:Vuonna 1996 syntyneet Luokka:Elävät henkilöt
Eliana Sua

Eliana Sua (s. 1. elokuuta 2008) on amerikkalainen näyttelijä, joka on tunnettu rooleistaan elokuvissa Fast & Furious: Hobbs & Shaw (2019), jossa hän näytteli Dwayne Johnsonin tytärtä Samia, Simmer (2020) Lulun roolissa sekä elokuvissa Collusions (2018) ja Potty Time (2011). Hän on esiintynyt myös lukuisissa lyhytelokuvissa ja mainoksissa. Eliana on nuorin kolmesta sisaruksesta. Hän aloitti näyttelemisen kahdeksanvuotiaana.https://www.imdb.com/name/nm8071293/bio == Lähteet == Luokka:Yhdysvaltalaiset näyttelijät Luokka:Vuonna 2008 syntyneet Luokka:Elävät henkilöt
Kazakstanin presidentinvaali 2019

Kazakstanin presidentinvaalit 2019 järjestettiin ennenaikaisesti Kazakstanissa 9. kesäkuuta 2019 pitkäaikaisen presidentin Nursultan Nazarbajevin erottua maaliskuussa 2019. Alun perin vuodelle 2020 suunnitelluissa presidentinvaaleissa rekisteröitiin seitsemän ehdokasta, mukaan lukien nykyinen presidentti Kasym-Žomart Tokajev, joka oli toiminut presidenttinä kolme kuukautta ennen vaaleja Nazarbajevin eroamisen jälkeen. Tokajevista tuli myöhemmin uudelleen presidentti hänen voitettua vaalit 70,96 prosentin ääniosuudella. Hänen lähimpiä haastajajia olivat Ult Tagdyry puolueen ehdokas Amirjan Qosanov sekä Ak Žol puolueen Dania Espaeva. Tokajev antoi 12. kesäkuuta valan valan seremonian aikana pääkaupungin Nur-Sultanin itsenäisyyden palatsissa. == Lähteet == Presidentinvaali 2019 Luokka:Vuoden 2019 vaalit Luokka:Presidentinvaalit maittain
Catharina Kajander

Catharina Kajander (s. 1945 Helsinki) on suomalainen keramiikkataiteilija Kajander opiskeli Taideteollisen oppilaitoksen keramiikkaosastolla, josta valmistui vuonna 1966. Hänen opettajinaan olivat muun muassa Kaj Franck ja Kyllikki Salmenhaara. Kajander on Ornamon ja Helsingin Taiteilijaseuran jäsen. Hän on saanut muun muassa taideteollisuuden valtionpalkinnon vuonna 1969. Kajanderille myönnettiin taiteilijaeläke vuonna 2007. Kajander on työskennellyt Salmenhaaran assistenttina ja toiminut keramiikkatöiden ohjaajana ja opettajana useissa eri maissa. Hän käyttää töissään suomalaista punasavea. Kajander tutki 1970-luvulla Suomen Kulttuurirahaston tuen turvin suomalaista savenvaluperinnettä ja pitää materiaalia ekologisena. thumb|upright|Försoning, Hanko, 2011. Catharina Kajander on työskennellyt vapaana taiteilijana vuodesta 1966 lähtien. Vuosien 2001 ja 2006 välillä hän teki sarjan isokokoisia naistorsoja, joiden avulla Kajander kuvaa elämäänsä ja sukunsa naisten kohtaloita. Kajander pitää päätyönään torsosarjan teosta 1918, joka kuuluu Kansallisgallerian kokoelmiin. Torsosarja on ollut näytteillä muun muassa Helsingissä ja Berliinissä. Hangon Raatihuoneentorilla on Kajanderin graniittiveistos Försoning (Sovitus), joka on paljastettu vuonna 2011. Kajander oli tutkinut äitinsä sukujuuria ja saanut selville, että hänen äitinsä äidinisä oli ollut hankolainen Oy Granit Ab:n kivenhakkaaja ja punakaartilainen, joka kuoli Suomenlinnan vankileirillä vuonna 1918. Försoning on omistettu sisällissodan takia kärsineiden naisten muistolle. == Lähteet == Luokka:Suomalaiset keramiikkataiteilijat Luokka:Vuonna 1945 syntyneet Luokka:Elävät henkilöt
Annele Virtanen

Annele Virtanen (s. 18. toukokuuta 1973 Tampere) on suomalainen sähköinsinööri ja tekniikan tohtori, joka toimii Itä-Suomen yliopiston ympäristöfysiikan, erityisesti aerosolifysiikan professorina (10/2015-, Kuopion kampus). Hän tutkii esimerkiksi ilmakehän aerosolien muodostumista ja ilmastovaikutuksia kokeellisin menetelmin. Painopisteenä ovat luontoperäiset hiukkaset ja niiden vuorovaikutus vesihöyryn kanssa ja vaikutus pilvien muodostumiseen. Virtanen valmistui Tampereen teknillisestä yliopistosta sähkötekniikan diplomi- insinööriksi (1998) ja teknillisestä fysiikasta tekniikan tohtoriksi (2004). Hänen englanninkielinen artikkeliväitöskirjansa (2004) tarkasteli dieselöljyn poltossa syntyneiden tuhkahiukkasten fysikaalisia ominaisuuksia. Tutkimus oli otsikoitu Physical characterization of diesel soot particles. Työurallaan Virtanen on toiminut vuosina 1998–2011 Tampereen teknillisen yliopiston tutkijana, vanhempana tutkijana ja yliopistonlehtorina sekä Suomen Akatemian tutkijatohtorina. Vuosina 2012–2015 hän oli Itä-Suomen yliopiston urapolulla oleva apulaisprofessori ja akatemiatutkija. Ympäristöfysiikan professorina Virtanen on työskennellyt toukokuusta 2015 saakka, toistaiseksi nimitettynä lokakuusta 2015 lähtien. Hän on yhteistyökumppaniensa kanssa saanut rahoitusta tutkimusryhmälleen esimerkiksi Euroopan unionilta ja Suomen Akatemialta. Virtanen on tehnyt laajaa ja poikkitieteellistä yhteistyötä useiden muiden suomalaisten ja ulkomaisten ilmakehän aerosoli- ja ilmakehätutkijoiden kanssa. Hän vetää aerosolitutkimusryhmää, joka on Itä-Suomen yliopiston huippuyksikkö ja alansa johtavia tutkimusryhmiä maailmalla. Virtasen julkaisuluetteloon kuuluukin monia korkeatasoisissa ilmakehätieteiden ja yleisemmin luonnontieteiden kärkisarjoissa (esimerkiksi Nature, Geophysical Research Letters, Atmospheric Chemistry and Physics, Nature Communications) julkaistuja alkuperäisartikkeleita. ==Lähteet== ==Aiheesta muualla== *Aerosolifysiikan tutkimusryhmä (uef.fi) *Virtanen Annele. Professori / Sovelletun fysiikan laitos: Julkaisut SoleCRIS-tutkimusportaalin mukaan (uef.fi) *Annele Virtasen julkaisupofiili Google Scholarissa (google.com) *Annele Virtanen. University of Eastern Finland, Department of Applied Physics. Professor (researchgate.net) *Kestävyysmurros vaatii isojen ongelmien ratkaisuja ja käytännön tositoimia (23.3.2021) (uef.fi) *Jukka-Pekka Räsänen (26.12.2020) "Siksihän me täällä olemme, että torni on aika usein pilvessä!" – Aerosolitutkija Annele Virtaselle Puijon torni on mieluisa etätyöpaikka (tilaajille) (karjalainen.fi) Luokka:Suomalaiset professorit Luokka:Itä-Suomen yliopiston professorit Luokka:Suomalaiset insinöörit Luokka:Suomalaiset fyysikot Luokka:Vuonna 1973 syntyneet Luokka:Elävät henkilöt
Anna-Liisa Levonen-Harju

Anna-Liisa Levonen-Harju (21. huhtikuuta 1967 Pyhäselkä) on suomalainen lääketieteen tohtori, joka toimii Itä-Suomen yliopiston bioteknologian professorina. Levosen tutkimusryhmän käyttämä pitkälle erikoistunut tekniikka ja herkät tutkimusmenetelmät voivat auttaa esimerkiksi potilaskohtaisesti räätälöidyn syöpähoidon diagnostiikan kehittämisessä, sekä tuoda uutta tietoa esimerkiksi keuhkosyövän ja muista syistä kuin alkoholista kehittyvän rasvamaksan syntymekanismeista. Levonen tuli ylioppilaaksi Urheilupuiston lukiosta Mikkelissä vuonna 1987. Hän valmistui Helsingin yliopistosta lääkäriksi (LL 1994) ja edelleen lääketieteen tohtoriksi (LT 2000). Hänen englanninkielinen väitöskirjansa (2000) oli otsikoitu Glutathione : synthesis during development and metabolism in experimental hypertension. Työurallaan Levonen oli väitöskirjansa jälkeen vanhempana tutkijana (research fellow) yhdysvaltalaisen Alabaman yliopiston lääketieteellisessä tiedekunnassa (Birmingham; 2000–2003). Tätä seurasivat tutkijatohtorin tehtävä (2003–2004) Kuopion yliopistossa sekä akatemiatutkijan tehtävä Itä-Suomen yliopiston (aluksi Kuopion yliopiston) A. I. Virtanen -instituutissa (2004–2011). Vuosina 2011–2015 Levonen oli A. I. Virtanen -instituutin tutkimusjohtaja. Hänet nimitettiin bioteknologian professoriksi Itä-Suomen yliopiston A. I. Virtanen -instituuttiin 1.10.2015 alkaen, aluksi viiden vuoden määräajaksi. ==Lähteet== ==Aiheesta muualla== *Anna-Liisa Levosen julkaisupofiili Google Scholarissa (google.com) *Redox signaling (Anna-Liisa Levonen group) (uef.fi) Luokka:Suomalaiset professorit Luokka:Itä-Suomen yliopiston professorit Luokka:Suomalaiset lääkärit Luokka:Vuonna 1967 syntyneet Luokka:Elävät henkilöt
Theodor Bruun (nuorempi)

Theodor Bruun (16. syyskuuta 1859 Pietari – 13. syyskuuta 1923 Summa) oli suomalainen vapaaherra ja virka- ja valtiopäivämies. Bruunin vanhemmat olivat vapaaherra, ministerivaltiosihteeri Theodor Bruun ja Maria von Fock ja puoliso vuodesta 1891 Mary Edith Henley. Bruun tuli ylioppilaaksi Tartossa ja valmistui lakitieteen kandidaatiksi Tarton yliopistosta 1884. Pietariin palattuaan Bruun toimi siellä senaatin virkamiehenä. Kun Theodor Bruun vanhemmasta tuli ministerivaltiosihteeri ja yliopiston v.t. kansleri, Theodor Bruun nuorempi hoiti kanslerin sihteerin tehtävää. Vuonna 1896 hän tuli ministerivaltioaihteerin viraston virkamieheksi ja 1900 Suomen passiviraston päälliköksi Pietariin. Hän toimi myös Suomen Pankin tilintarkastajana Pietarissa. Bruun sai muun muassa kollegiasessorin, kamariherran ja todellisen valtioneuvoksen arvonimet. Bruun osallistui aatelissäädyssä edustajana valtiopäiville 1885, 1888, 1891, 1894, 1897, 1899, 1900, 1904–1905 ja 1905–1906. Hän oli myös valtiopäivien seremoniamestari 1900, 1904–1905 ja 1905–1906.Förteckning öfver Finlands till landtdagen i Helsingfors år 1891 församlade Ridderskap och Adel. Protokoll förda hos Finlands Ridderskap och Adel vid Landtdagen 1891. Tredje häftet. Helsingfors: Helsingfors Central- Tryckeri, 1891, ss. 1467-1472.Förteckning öfver Finlands till landtdagen i Helsingfors år 1894 församlade Ridderskap och Adel. Protokoll förda hos Finlands Ridderskap och Adel vid Landtdagen 1894. Tredje delen. Helsingfors: Helsingfors Central-Tryckeri, 1895, ss. 1537-1544. ==Lähteet== Luokka:Suomalaiset juristit Luokka:Suomen suuriruhtinaskunnan virkamiehet Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1859 syntyneet Luokka:Vuonna 1923 kuolleet
Jehuda Leib Gordon

Jehuda (Judah) Leib Gordon(ven.Лев Осипович Гордон,Lev Osipovits Gordon) 1830 Vilna, Liettua – 1892 Pietari, Venäjä) oli liettualaissyntyinen juutalainen kirjailija, toimittaja ja opettaja. Hän oli valistusliikkeen johtohenkilöitä. Gordonin esimmäisissä teoksissa aiheet olivat peräisin Raamatusta, mutta tarinat saivat romanttisen sävyn. Hän kirjoitti myös yhteiskunnallisista aiheista, ja näistä teoksista merkittävin on naisten oikeuksia käsittelevä teos Qoso Šel jod (1876). Hän joutui keisarin valtaa arvosteltuaan karkotukseen Aunukseen, jossa hän kirjoitti 1879 kansallisen heräämisen henkeä heijastelevan teoksen. ==Lähteet== ==Aiheesta muualla== Luokka:Juutalaiset kirjailijat Luokka:Liettualaiset kirjailijat Luokka:Vuonna 1830 syntyneet Luokka:Vuonna 1892 kuolleet
Heini Toivonen

Heini Toivonen (s. 1993) on suomalainen jalkapalloilija, pelipaikaltaan puolustaja. Hän on edustanut Liigassa Oulu Nice Socceria kausina 2012–2013 ja 2016–2019 sekä FC Honkaa kaudesta 2020 alkaen. Hän on ennen kauden 2021 alkua pelannut Liigassa 121 ottelua ja tehnyt niissä 20 maalia. == Liigaottelut kausittain == Kausi Joukkue Ottelut Maalit 2012 Oulu Nice Soccer 20 1 2013 Oulu Nice Soccer 20 4 2016 Oulu Nice Soccer 16 3 2017 Oulu Nice Soccer 23 4 2018 Oulu Nice Soccer 20 6 2019 Oulu Nice Soccer 9 2 2020 FC Honka 13 0 2021 FC Honka 2 1 Yhteensä 123 21 Päivitetty 25.4.2021 Päivitetty 25.4.2021 Päivitetty 25.4.2021 Päivitetty 25.4.2021 == Lähteet == Luokka:Suomalaiset jalkapalloilijat Luokka:Vuonna 1993 syntyneet Luokka:Elävät henkilöt
Saara Lappalainen

Saara Lappalainen (s. 29. maaliskuuta 1999) on suomalainen jalkapalloilija, pelipaikaltaan keskikenttäpelaaja. Hän on edustanut Liigassa FC Honkaa kaudesta 2017 alkaen. Hän on ennen kauden 2021 alkua pelannut Liigassa 77 ottelua ja tehnyt niissä kaksi maalia, jotka molemmat kaudella 2017. Juniorina hän edusti Espoon Palloseuraa. Lappalainen on pelannut Suomen nuorisomaajoukkueissa ja myös yhden ottelun Suomen naisten maajoukkueessa, maaliskuussa 2019 Etelä-Afrikkaa vastaan. == Lähteet == Luokka:Suomalaiset jalkapalloilijat Luokka:Vuonna 1999 syntyneet Luokka:Elävät henkilöt
Chang Yuan

Chang Yuan (s. 24. kesäkuuta 1997) on kiinalainen amatöörinyrkkeilijä ja olympiavoittaja. Chang voitti kultaa Pariisin olympialaisissa 2024 54 kilon painoluokassa. Chang on kilpaillut vuodesta 2014 lähtien. Vuonna 2015 hän voitti nuorten maailmanmestaruuden 51 kg sarjassa. Vuonna 2020 Chang valittiin Kiinan parhaaksi naisnyrkkeilijäksi. Vuonna 2020 Chang voitti myös Aasian ja Oseanian olympiakarsintaturnauksen, joka takasi hänelle paikan Tokion olympialaisiin 51 kg sarjaan. Huhtikuuhun 2021 mennessä Chang on kilpaillut amatööriurallaan 15 ottelua, josta on voittanut 11. ==Lähteet== Luokka:Kiinalaiset olympiavoittajat Luokka:Kiinalaiset nyrkkeilijät Luokka:Vuonna 1997 syntyneet Luokka:Elävät henkilöt
Mary Gordon

Mary Gordon (s. 1949 New York, New York, Yhdysvallat) on yhdysvaltalainen kirjailija, jonka tuotannossa ovat esillä katolinen usko ja feminismi. Katolisen kasvatuksen saaneen Gordonin teoksissa kuvastuu hänen ristiriitainen kokemuksensa yhteisöstä. Hänen esikoisteoksensa Edessä koko elämä ilmestyi 1978. Se kertoo sairasta isäänsä hoitavasta katolisesta irlantilaisnaisesta ja tilanteesta seuraavista itsenäistymisongelmista. Teos Naisten kesken (1981), jatkaa samaa teemaa kuvatessaan tiiviin uskonnollisen yhteisön pyrkimystä tukahduttaa naisen pyrkimystä ulos yhteisöstä. Romaanien lisäksi hän on julkaissut novelleja. ==Suomennetut teokset== * Edessä koko elämä (Final payments), suom. Mirja Rutanen, Jyväskylä: Gummerus 1980 ISBN 951-20-1890-X * Naisten kesken (The company of women), suom. Mirja Rutanen, Jyväskylä: Gummerus 1982 ISBN 951-20-2372-5 ==Lähteet== Luokka:Yhdysvaltalaiset kirjailijat Luokka:Vuonna 1949 syntyneet Luokka:Elävät henkilöt
Krista Hakala

Krista Hakala (s. 4. huhtikuuta 1998) on suomalainen jalkapalloilija, pelipaikaltaan keskikenttäpelaaja. Hän on edustanut Liigassa FC Honkaa kausina 2015–2017 ja helsinkiläistä Pallokerho-35:tä kaudella 2020. Kaudeksi 2021 hän palasi FC Honkaan. Hän on ennen kauden 2021 alkua pelannut Liigassa 30 ottelua ja tehnyt niissä yhden maalin, elokuussa 2016 Oulu Nice Socceria vastaan. Ykkösessä Hakala on pelannut Malmin Palloseurassa yhden ottelun kaudella 2017 ja Pallokerho-35:ssä 38 ottelua kausina 2018–2019. Hakalan sisko Katja Hakala on myös liigatason jalkapalloilija. == Lähteet == Luokka:Suomalaiset jalkapalloilijat Luokka:Vuonna 1998 syntyneet Luokka:Elävät henkilöt
Tinker Bell

Tinker Bell (oik. Ruska Schönberg, s. 20. helmikuuta 1977 Helsinki) on suomalainen lavastaja, taiteilija ja burleskiartisti. Schönberg kuuluu vuonna 2008 perustettuun The Itty-Bitty Tease Cabaret -burleskiryhmään, joka kuuluu Suomen ensimmäisiin esiintyviin burleskiryhmiin. Lisäksi hän esiintyy duona kollegansa Ulrika Bachérin (TurrrboCherry) kanssa nimellä The Ravishing Shangri-La Rubies. Schönberg ja Bachér omistavat Suomen ensimmäisen burleskikoulun Studio Shangri-Lan ja luotsaavat Rubies-Klubit-nimistä burleskiklubia. Schönberg on yhdessä Petra Innasen (Bettie Blackheart) kanssa rekisteröinyt burleskitanssin tavaramerkiksi. Lavastajana Schönberg on toiminut monissa isoissa produktioissa. Häntä on työllistänyt muun muassa Kansallisooppera, Helsinki Burlesque Festival ja Circus Maximus. Schönberg on osa bluesia ja burleskia yhdistävää Knucklebone Oscar & Shangri-la Rubies -kokoonpanoa, joka esiintyy livenä myös nimellä Ruby Knuckles Sextet. Kokoonpano osallistui vuoden 2017 Uuden musiikin kilpailuun kappaleella Caveman. == Lähteet == == Aiheesta muualla == * * The Ravishing Shangri-La Rubies kotisivut Luokka:Vuonna 1977 syntyneet Luokka:Elävät henkilöt Luokka:Suomalaiset viihdetaiteilijat Luokka:Suomalaiset lavastajat
Wilma Spets

Wilma Spets (s. 15. elokuuta 1999) on suomalainen jalkapalloilija, pelipaikaltaan keskikenttäpelaaja. Hän on edustanut Liigassa Turun Palloseuraa kausina 2016–2018 ja espoolaista FC Honkaa kausina 2019–2022. Hän on kauden 2022 loppuun mennessä pelannut Liigassa 135 ottelua ja tehnyt niissä 15 maalia. Spets on pelannut Suomen nuorisomaajoukkueissa. Hänen pikkusiskonsa Viivi Spets on myös pääsarjajalkapalloilija. == Lähteet == Luokka:Suomalaiset jalkapalloilijat Luokka:Vuonna 1999 syntyneet Luokka:Elävät henkilöt
TurrrboCherry

TurrrboCherry (oik. Ulrika Bachér, s. 4. lokakuuta 1981) on suomalainen graafikko ja burleskiartisti. Bachér kuuluu vuonna 2008 perustettuun The Itty- Bitty Tease Cabaret -burleskiryhmään, joka kuuluu Suomen ensimmäisiin esiintyviin burleskiryhmiin. Lisäksi hän esiintyy duona kollegansa Ruska Schönbergin (Tinker Bell) kanssa nimellä The Ravishing Shangri-La Rubies. Bachér ja Schönberg omistavat Suomen ensimmäisen burleskikoulun Studio Shangri-Lan ja luotsaavat Rubies-Klubit-nimistä burleskiklubia. Bachér on mukana Ylen tositelevisiosarjassa Vintage-valtakunta. Bachér on osa bluesia ja burleskia yhdistävää Knucklebone Oscar & Shangri-la Rubies -kokoonpanoa, joka esiintyy livenä myös nimellä Ruby Knuckles Sextet. Kokoonpano osallistui vuoden 2017 Uuden musiikin kilpailuun kappaleella ”Caveman”. == Lähteet == == Aiheesta muualla == * TurrrboCherry kotisivut * The Ravishing Shangri-La Rubies kotisivut * The Itty-Bitty Tease Cabaret kotisivut Luokka:Vuonna 1981 syntyneet Luokka:Elävät henkilöt Luokka:Suomalaiset viihdetaiteilijat Luokka:Suomalaiset graafiset suunnittelijat
Tiia Savolainen

Tiia Savolainen (s. 24. syyskuuta 1997) on suomalainen jalkapalloilija, pelipaikaltaan keskikenttäpelaaja tai hyökkääjä. Hän on edustanut Liigassa kuopiolaisseura Pallokissoja kausina 2014–2016, Turun Palloseuraa kausina 2017–2018 ja espoolaista FC Honkaa kaudesta 2019 alkaen. Hän siirtyi kaudeksi 2019 alun perin PK-35 Vantaaseen, mutta seuran jäätyä ilman liigalisenssiä hän jatkoi sieltä Honkaan. Hän on ennen kauden 2021 alkua pelannut Liigassa 125 ottelua ja tehnyt niissä 34 maalia. Kaudella 2018 hän teki TPS:lle 11 maalia. Savolainen on pelannut Suomen nuorisomaajoukkueissa. == Lähteet == Luokka:Suomalaiset jalkapalloilijat Luokka:Vuonna 1997 syntyneet Luokka:Elävät henkilöt
Dinara Zhorobekova

Dinara Zhorobekova on kirgisialainen opiskelija, joka edusti Turkkia G20-huippukokouksessa 2013. BBC valitsi Zhorobekovan mukaan BBC:n 100 Women -ohjelmasarjaan vuonna 2013. == Lähteet == Luokka:Kirgisialaiset henkilöt Luokka:Syntymävuosi puuttuu Luokka:Elävät henkilöt
Suvi Kärkkäinen

Suvi Kärkkäinen (s. 17. toukokuuta 1997) on suomalainen jalkapalloilija, pelipaikaltaan keskikenttäpelaaja. Hän on edustanut Liigassa espoolaista FC Honkaa kaudesta 2014 alkaen. Eniten peliaikaa hän sai kaudella 2019, jolloin hän pelasi 22 liigaottelua ja niistä 19:ssä avauskokoonpanossa. Hän loukkaantui pahasti kauden viimeisessä ottelussa Helsingin Jalkapalloklubia vastaan, ja kaudella 2020 hän ei pelannut yhtään liigaottelua vaan ainoastaan muutamia pelejä Kakkosessa FC Hongan kakkosjoukkueessa ja Ykkösessä PK Keski- Uusimaan joukkueessa. Hän on ennen kauden 2021 alkua pelannut Liigassa 46 ottelua. == Lähteet == Luokka:Suomalaiset jalkapalloilijat Luokka:Vuonna 1997 syntyneet Luokka:Elävät henkilöt
Eevi Sutela

Eevi Sutela (s. 2. tammikuuta 2001) on suomalainen jalkapalloilija, pelipaikaltaan keskikenttäpelaaja. Hän on edustanut Kansallisessa liigassa espoolaista FC Honkaa kaudesta 2020 alkaen. Ensimmäisellä liigakaudellaan hän pelasi 13 ottelua, joista avauskokoonpanossa neljä. Sutela on pelannut Suomen nuorisomaajoukkueissa. == Lähteet == Luokka:Suomalaiset jalkapalloilijat Luokka:Vuonna 2001 syntyneet Luokka:Elävät henkilöt
Milla Punsar

Milla Punsar (s. 6. joulukuuta 1996) on suomalainen jalkapalloilija, pelipaikaltaan keskikenttäpelaaja. Juniorina Punsar pelasi Espoon Palloseurassa. Hän on edustanut Liigassa pelaavaa espoolaista FC Honkaa kaudesta 2015 alkaen. Kaudella 2018 hän teki 20 liigaottelussaan 11 maalia. Ennen siirtymistään ulkomaille hän pelasi FC Hongassa kausilla 2015-2022 yhteensä 144 ottelua tehden niissä 41 maalia. Tammikuussa 2023 Punsar siirtyi Saksan Bundesliigassa pelaavaan SV Meppeniin 18 kuukauden mittaisella sopimuksella 10 päivän testijakson jälkeen. == Lähteet == Luokka:Suomalaiset jalkapalloilijat Luokka:Vuonna 1996 syntyneet Luokka:Elävät henkilöt
Fatou Djibo

Fatou Djibo (27. huhtikuuta 1927 – 6. huhtikuuta 2016) oli nigeriläinen feministi ja ammattiyhdistysaktiivi. Hänet tunnetaan myös ensimmäisenä nigeriläisenä naisena, joka on ajanut autoa. http://africanactiononaids.org/wp-content/uploads/2016/10/Grand-mothers-FATOU- and-ANNE-MARIE.pdf http://peoplepill.com/people/fatou-djibo Fatou Djibon isä oli paikallinen heimopäällikkö, joka hallitsi aluettaan Ranskan siirtomaaviranomaisen myötävaikutuksella. Kun tytär täytti seitsemän, teki isä jotain erittäin poikkeuksellista: hän lähetti tyttärensä kouluun. Fatou Djibo opiskeli lopulta opettajaksi ja valmistui vuonna 1946. Samana vuonna hän solmi avioliiton toisen opettjan, Djibo Yacouban kanssa. Pariskunta sai kahdeksan lasta. Seuraavat kaksikymmentä vuotta Fatou Djibo työskenteli opettajan eri paikkakunnilla, muun muassa Maradissa, Zinderissä ja lopulta Niameyssä. Nigeriin perustettiin naisjärjestö, Union des Femmes du Niger vuonna 1959. Djibo oli järjestön keskeinen perustajajäsen. Maa itsenäistyi vuonna 1960 ja sen presidentksi nousi Hamani Diori. Hänen presidenttikaudellaan, joka kesti vuoteen 1974, Djibo profiloitui naisten oikeuksien ajajana. Hän vaati maahan lakeja, jotka kieltäisivät naisten nöyryyttämisen ja hänen mielestääm naisten tehtävänä oli kansan opettaminen. http://www.worldcat.org/title/niger-du- president-diori-chronologie-1960-1974/oclc/26502947 Djibon mies nimitettiin vuonna 1968 suurlähettilääksi Belgiaan ja Djibo seurasi miestään sinne. Oleskelu jäi lyhyeksi sillä aviomies kuoli jo vuonna 1969. Djibo palasi Nigeriin ja sai paikan Lycée Kassain taloudenhoitajana. Vuonna 1971 hän sai paikan maan ammattiliittojen taloudenhoitajan paikan. Hän jäi eläkkeelle vuonna 1983, mutta jatkoi vapaaehtoistyötä ammattiliitossa ja Punaisessa ristissä. == Lähteet == Luokka:Feministit Luokka:Nigeriläiset henkilöt Luokka:Vuonna 1927 syntyneet Luokka:Vuonna 2016 kuolleet
Marija Nanajeva

Marija Nanajeva (; 22. marraskuuta 1927 – 26. kesäkuuta 2020) oli kirgisialainen farmakologi. Nanajeva kuoli 26. kesäkuuta 2020. == Lähteet == Luokka:Kirgisialaiset henkilöt Luokka:Farmakologit Luokka:Vuonna 1927 syntyneet Luokka:Vuonna 2020 kuolleet
Nana Yang

Nana Yang (s. 1. lokakuuta 2001) on suomalainen jalkapalloilija, pelipaikaltaan puolustaja. Hän nousi FC Hongan junioreista liigajoukkueeseen kaudeksi 2019. Ensimmäisellä kaudellaan hän pelasi Liigassa 22 ottelua ja teki maalin lokakuussa Kuopion Palloseuraa vastaan. Kaudella 2020 hän pelasi 17 liigaottelua eikä tehnyt niissä maaleja. Yang on pelannut Suomen nuorisomaajoukkueissa. Hänet valittiin tähdistökentälliseen vuonna 2018 pelatuissa alle 17-vuotiaiden Euroopan-mestaruuskilpailuissa, joissa Suomi sijoittui kolmanneksi. Myöhemmin samana vuonna hän pelasi alle 17-vuotiaiden maailmanmestaruuskilpailuissa. Lokakuussa 2019 Yang teki kaksi maalia alle 19-vuotiaiden EM-karsintaottelussa Tšekkiä vastaan Suomen voittaessa 5–0. == Lähteet == Luokka:Suomalaiset jalkapalloilijat Luokka:Vuonna 2001 syntyneet Luokka:Elävät henkilöt
Valtion nuorisoneuvosto

Valtion nuorisoneuvosto on Opetus- ja kulttuuriministeriön yhteydessä toimiva valtioneuvoston asettama nuorisotyön ja -politiikan asiantuntijaelin, johon valtioneuvosto kutsuu jäseniksi lasten ja nuorten kasvu- ja elinoloihin perehtyneitä henkilöitä. Neuvoston tehtävät on määritelty nuorisolaissa sekä asetuksessa nuorisotyöstä ja -politiikasta. Lain mukaan tehtävät ovat: #käsitellä nuorten kannalta laajakantoisia ja periaatteellisesti tärkeitä asioita ja arvioida valtionhallinnon toimenpiteiden vaikutuksia nuoriin ja nuorille suunnattuihin palveluihin ja toimintoihin; #tehdä aloitteita ja esityksiä nuorisopolitiikan kehittämiseksi; #tuottaa ajankohtaista tietoa nuorista ja heidän elinoloistaan; #antaa opetus- ja kulttuuriministeriölle lausunto valtakunnalliseen nuorisotyön ja -politiikan ohjelmaan otettavista asioista; #seurata toimialan kansainvälistä kehitystä ja yhteistyötä. Nykyinen valtion nuorisoneuvosto on nimetty nelivuotiskaudelle ja se on alkanut 14.9.2023. Valtion nuorisoneuvoston puheenjohtajana toimii Ida Leino ja varapuheenjohtajina Julia Ståhle ja Vilma Nyman. Valtion nuorisoneuvostolla on kolmihenkinen sihteeristö: pääsihteeri ja kaksi erityisasiantuntijaa. == Lähteet == == Aiheesta muualla == * Valtion nuorisoneuvoston internetsivut Luokka:Opetusministeriö
Reetta Kälviäinen

Reetta Kaarina Kälviäinen (20. heinäkuuta 1960 Helsinki) on suomalainen lääketieteen tohtori, joka on toiminut Itä-Suomen yliopiston kliinisen epileptologian professorina. Hän on myös Kuopion yliopistollisen sairaalan Epilepsiakeskuksen johtaja. Kälviäinen tuli ylioppilaaksi Joensuun Normaalikoulun lukiosta 1979. Hän valmistui Kuopion yliopistosta lääkäriksi (LL 1985) ja lääketieteen tohtoriksi (LKT 1992). Hänen englanninkielinen väitöskirjansa (1992) käsitteli aikuisena epileptikoiksi tunnistettujen potilaiden seurantatutkimusta. Tutkimus oli otsikoitu Newly diagnosed epileptic seizure disorder in adults : a prospective follow-up study on 100 patients. Neurologian erikoislääkäriksi hän pätevöityi vuonna 1992. Työurallaan Kälviäinen on ollut Kuopion yliopistollisen sairaalan Epilepsiakeskuksen johtaja vuodesta 2007. Ennen vuotta 2021 hän on ollut Itä- Suomen yliopiston Kliinisen epileptologian määräaikainen professori kaksi viisivuotisjaksoa (2011–2015 ja 2016-2020) Kuopion kampuksella. Vuonna 2016 alkanut professuuri oli Vaajasalon säätiön lahjoittama. ==Teoksia== * Reetta Kälviäinen, Mirja Järviseutu-Hulkkonen, Tapani Keränen, Heikki Rantala (toim.): Epilepsia. Duodecim 2016. ISBN 978-951-656-373-5. * Reetta Kälviäinen: Aikuinen ja epilepsia. Epilepsialiitto, 2009. 6. uudistettu painos. ISBN 978-952-5387-26-1. * Reetta Kälviäinen & Pär-Johann Sandell: Epilepsi hos vuxna. Epilepsialiitto - Epilepsiförbundet, 2001?. ISBN 952-5387-02-X. * Tapani Keränen, Reetta Kälviäinen, Matti Sillanpää: Epilepsiapotilaan lääkehoito. Lääkelaitos : KELA 1997. ISBN 952-5099-15-6. * Reetta Kälviäinen: Opas aikuisen epilepsiasta. Epilepsialiitto, 1995. ISBN 951-96618-3-2. ==Lähteet== ==Aiheesta muualla== *Reetta Kälviäinen. University of Eastern Finland (UEF), Department of Neurology. Professor, MD, PhD,Neurologist (researchgate.net) *Mustalahti, Anniina (2010-07-18) Elämäntyönä epilepsia : Reetta Kälviäinen on elänyt kuin viimeistä päivää. Savon Sanomat , s.12] Luokka:Suomalaiset professorit Luokka:Itä-Suomen yliopiston professorit Luokka:Suomalaiset neurologit Luokka:Vuonna 1960 syntyneet Luokka:Elävät henkilöt
Anna Koivunen

Anna Koivunen (s. 6. marraskuuta 2001) on suomalainen jalkapalloilija, pelipaikaltaan maalivahti. Hän aloitti liigauransa kaudella 2018 Turun Palloseurassa ja pelasi kaksi seuraavaa kautta Helsingin Jalkapalloklubissa, jossa hän voitti sekä liiga- että cupmestaruuden kaudella 2019. Kolmella kaudellaan hän pelasi Liigassa yhteensä 44 ottelua. Kaudeksi 2021 hän siirtyi Ruotsin Damallsvenskanissa pelaavaan Linköpingiin. Koivunen on pelannut Suomen nuorisomaajoukkueissa. Hänet valittiin tähdistökentälliseen vuonna 2018 pelatuissa alle 17-vuotiaiden Euroopan-mestaruuskilpailuissa, joissa Suomi sijoittui kolmanneksi. Myöhemmin samana vuonna hän pelasi alle 17-vuotiaiden maailmanmestaruuskilpailuissa. Huhtikuussa 2021 hänet kutsuttiin ensi kertaa Suomen naisten maajoukkueen kokoonpanoon ystävyysotteluun Itävaltaa vastaan. Suomen Palloliitto palkitsi Koivusen vuoden 2018 tyttöpelaajana. == Lähteet == Luokka:Suomalaiset jalkapallomaalivahdit Luokka:Vuonna 2001 syntyneet Luokka:Elävät henkilöt
Huang Hsiao-wen

Huang Hsiao-wen (, s. 31. elokuuta 1997) on taiwanilainen amatöörinyrkkeilijä ja maailmanmestari. Huang on kilpaillut vuodesta 2016 lähtien. Vuonna 2017 Huang eteni Aasian-mestaruuskilpailuissa välieriin, mutta hävisi sen Yin Junhualle, mutta saavutti samalla ensimmäisen arvokisamitalin, kun saavutti AM-pronssia. Kaksi vuotta myöhemmin Aasian-mestaruuskilpailuissa Huang eteni loppuotteluun 54 kg sarjassa, mutta hävisi loppuottelun kiinalaiselle Shi Qianille. MM-kilpailuissa 2019 Huang otteli 54 kg sarjassa. Huang voitti ensimmäisessä ottelussaan Giordana Sorrentinon ja puolivälierissä Aira Villegasin 5–0. Välierissä Huang voitti intialaisen Jamuna Boron ja loppuottelussa ranskalaisen Caroline Cruveillierin. Vuonna 2020 Chang varmisti paikan Tokion olympialaisten 51 kg sarjaan Aasian ja Oseanian olympiakarsintaturnauksesta. Huhtikuuhun 2021 mennessä Huang on kilpaillut amatööriurallaan yhdeksän ottelua, josta on voittanut kuusi. Huang opiskelee parhaillaan katolisessa Fu Jen -yliopistossa.體研所黃筱雯東奧榮獲女子51公斤級銅牌 成為台灣拳擊史上首面奧運獎牌 ==Lähteet== Luokka:Taiwanilaiset nyrkkeilijät Luokka:Vuonna 1997 syntyneet Luokka:Elävät henkilöt